प्रतियोगिताओं में परखा युवाओं का गीता पर ज्ञान
हरियाणासंस्कृतअकादमी के सहयोग से श्री जयराम विद्यापीठ के गीता शोध केंद्र में गीता पर आधारित विभिन्न प्रतियोगिताओं का आयोजन किया गया। गीता शोध केंद्र के निदेशक प्रोफेसर डाॅ. श्रीकृष्ण शर्मा, जयराम शिक्षण संस्थान के निदेशक डॉ. एसएन गुप्ता ने अतिथियों का अभिनंदन किया। संस्था की ओर रोहित शर्मा ने अतिथियों को सम्मानित किया।
मुख्य अतिथि प्रो. सुधीकांत भारद्वाज ने कहा कि गीता शोध केन्द्र संस्कृत गतिविधियों गीता प्रचार के लिए बहुत बड़ा मंच है। शोध केन्द्र के संस्थापक ब्रह्मस्वरूप ब्रह्मचारी के प्रयास सराहनीय हैं। कार्यक्रम के अध्यक्ष डाॅ. श्रेयांस द्विवेदी ने अकादमी की योजनाओं पर प्रकाश डाला। विशेष वक्ता डाॅ. हिम्मत सिंह सिन्हा ने भी संबोधित किया। प्रो. अरुणा शर्मा, डाॅ. सुमन सैनी और डाॅ. प्रीत सिंह स्नेही के निर्णायक मंडल में रहे। गीता भाषण प्रतियोगिता में रविदत्त शर्मा को प्रथम, रवि शर्मा दिल्ली को द्वितीय, मोहन लाल जयराम विद्यापीठ तृतीय घोषित किया। गीता श्लोकोच्चारण में मंजू शर्मा लोहार माजरा को प्रथम, विपिन जयराम विद्यापीठ को द्वितीय तथा वेदवती कृष्णा धाम को तृतीय पुरस्कार मिला।
प्रश्नोत्तरीमें रवि अव्वल : गीताप्रश्नोत्तरी में रवि शर्मा और दयाशंकर दिल्ली की टीम को प्रथम, रविदत्त और अंग्रेज कुरुक्षेत्र विश्वविद्यालय की टीम को द्वितीय तथा पवन और अनिल हांसी की टीम को तृतीय पुरस्कार मिला। गीता शलाका प्रतियोगिता में रवि दिल्ली को प्रथम, दयाशंकर दिल्ली को द्वितीय तथा रविदत्त कुरुक्षेत्र विश्वविद्यालय को तृतीय पुरस्कार मिला।
hin_Deva hin_Deva hin_Deva awa_Deva